Medzinárodné letisko Las Américas

Medzinárodné letisko Las Américas (špa. Aeropuerto Internacional Las Américas alebo AILA; IATA: SDQ, ICAO: MDSD) je medzinárodné letisko v Punta Caucedo v Dominikánskej republike, neďaleko hlavného mesta Santo Domingo a turistickej destinácie Boca Chica. Letisko je prevádzkované súkromnou dominikánskou spoločnosťou Aeropuertos Dominicanos Siglo XXI (AERODOM), ktorá na základe 25 ročnej koncesie typu BOT (build, operate, transfer) prevádzkuje šesť letísk v Dominikánskej republike. Letisko Las Américas prijíma všetky druhy diaľkovej, regionálnej i miestnej leteckej dopravy. Letisko je so svojimi 3,5 miliónmi odbavených zákazníkov (2015) druhým najvyťaženejším v krajine, hneď po Medzinárodnom letisku Punta Cana, a jedným z najväčších v Karibiku. Ako nákladný hub je so 160-tisícmi tonami prepraveného nákladu (2019) najvyťaženejším nákladným letiskom v Strednej Amerike. Referencie Iné projekty Commons ponúka multimediálne súbory na tému Medzinárodné letisko Las Américas Zdroj Tento článok je čiastočný alebo úplný preklad článku Las Américas International Airport na českej Wikipédii.